Ванга ми каза, че съм благословена
Всички световни рекорди са ми от втория път. Ванга ми каза, че всичко в живота ми ще се случва от втория път. Няма случайни неща. Това каза световната рекордьорка на висок скок Стефка Костадинова по НТ. Ванга ми каза, че съм благословена. На последната олимпиада скриха от мен, че е станала много тежка катастрофа с Георги Дъков и моя втори баща. Жоро почина на място, а татко беше потрошен. Ние винаги с Жоро се хранехме заедно след тренировка. Изпрати ме за Атланта и ми каза: Ти си готова за 210 см. Това, момче Тихомир Иванов, е копие на Георги Дъков. И му го казах.Не мислех за килограмите, когато станах майка. Беше много трудно в началото, но след 205 дена станах световна шампионка. Не виждах летва. Бях убедена, че ще ги бия. Едно е да си спортист, друго е да си в друга област. Иван Славков ми е казвал, че няма хора, които са незаменими. Синът ми Николай стана на 21 години, учи икономика и предприемачество. Исках да е спортист, но това се изпари много бързо. Чудя се кое състезание е по-важно - това с олимпийската титла или другото със световния рекорд. После си казвам: има само една шампионка със световен рекорд. Изпуснала съм много неща, но не съжалявам. Искам си моя живот.